	ANEXĂ LA PROIECTUL DE HOTARARE NR.136/2024

PROCEDURA
de anulare a accesoriilor aferente obligațiilor bugetare principale, datorate bugetului local 
al Municipiului Brad, restante la data de 31.08.2024 inclusiv

Capitolul.I. Dispoziții generale

Art.1. - Prezenta procedură se aplică pentru toate categoriile de debitori, cum ar fi persoane fizice sau juridice, indiferent de forma de proprietate, asocieri și alte entități fără personalitate juridică, [image: ]persoane fizice care desfășoară activități economice în mod independent sau exercită profesii liberale.
Art.2. (1) - Anularea accesoriilor în cazul obligațiilor bugetare principale restante la 31 august 2024 datorate bugetelor locale, se aplică de către unitățile administrativ-teritoriale, opțional, dacă consiliul local stabilește, prin hotărâre, aplicarea acestor prevederi.
(2) - Prin htărârea prevăzută la alin. (1) consiliul local aprobă și procedura de anulare a accesoriilor.
Art. 3. - Prin obligații bugetare principale restante la 31 august 2024 inclusiv se înțelege:
a) obligaţii bugetare pentru care s-a împlinit scadenţa sau termenul de plată până la data de 31 august 2024 inclusiv. Sunt considerate obligaţii bugetare principale restante şi obligaţiile bugetare principale datorate de debitorul aflat în insolvenţă pentru care s-a împlinit scadenţa până la data de 31 august 2024 inclusiv, independent de existenţa unui tabel de creanţe sau a unui program de plată a creanţelor;
b) diferenţele de obligaţii bugetare principale stabilite prin decizii de impunere comunicate până la data de 31 august 2024 inclusiv, chiar dacă pentru acestea nu s-a împlinit termenul de plată prevăzut la art. 156 alin. (1) din Legea nr. 207/2015 privind Codul de procedură fiscală, cu modificările şi completările ulterioare, precum şi diferenţele de obligaţii bugetare principale aferente perioadelor fiscale de până la data de 31 august 2024 inclusiv, stabilite de organul fiscal locall prin decizie de impunere emisă şi comunicată până la data intrării în vigoare a prezentei ordonanţe de urgenţă, ca urmare unei inspecții fiscale;
c) obligaţiile bugetare principale aferente perioadelor fiscale de până la data de 31 august 2024 inclusiv, stabilite prin decizie de impunere emisă din oficiu de organul fiscal sau prin declaraţie de impunere depusă cu întârziere de către contribuabil, în perioada cuprinsă între 1 septembrie 2024 şi data depunerii cererii de anulare a accesoriilor inclusiv;
d) alte obligaţii de plată individualizate în titluri executorii emise potrivit legii şi existente în evidenţa organului fiscal în vederea recuperării la data de 31 august 2024 inclusiv, precum şi obligaţiile bugetare principale stabilite de alte organe decât organele fiscale, aferente perioadelor fiscale de până la data de 31 august 2024, transmise spre recuperare organelor fiscale în perioada cuprinsă între 1 septembrie 2024 şi data depunerii cererii de anulare a accesoriilor inclusiv.
Art.4. - Nu sunt considerate obligații de plată restante la data de 31 august 2024 inclusiv:
a) obligaţiile bugetare pentru care s-au acordat şi sunt în derulare înlesniri la plată, potrivit legii, la data de 31 august 2024 inclusiv;
b) obligaţiile de plată stabilite în acte administrative a căror executare este suspendată în condiţiile legii la data de 31 august 2024 inclusiv. 
Art.5. - Sunt considerate restante la data de 31 august 2024 inclusiv și obligațiile de plată care, la această dată, se află în oricare dintre situațiile prevăzute la art.4, iar ulterior acestei date, dar nu mai târziu de data de 25 noiembrie 2024 inclusiv, înlesnirea la plată își pierde valabilitatea sau, după caz, încetează suspendarea executării actului administrativ fiscal. În cazul prevăzut la art.4 lit. b), debitorii pot renunța la efectele suspendării actului administrativ fiscal pentru a beneficia de anularea accesoriilor. In acest caz, debitorii trebuie să depună o cerere de renunțare la efectele suspendării [image: ]actului administrativ fiscal până la data depunerii cererii de anulare a accesoriilor inclusiv.




· Capitolul.II. Obiectivul și scopul procedurii
· 
Art.6. - Este determinat de stimularea conformării contribuabililor la plata obligațiilor fiscale, revitalizarea și evitarea deschiderii procedurii insolvenței, maximizarea încasărilor bugetare și diminuarea arieratelor la bugetul local, precum și de respectarea principiului egalitații de tratament, respectiv stabilirea în mod nediscriminatoriu a criteriilor și mijloacelor de acordare a facilităților fiscale, atât în cazul persoanelor juridice angajate sau nu în activități comerciale, cât și al persoanelor fizice și a celor asimilate acestora.

Capitolul.III. Durata și condițiile aplicării procedurii

Art.7. - Prezenta procedură se aplică de la data intrării în vigoare a hotărârii până la data de 25 noiembrie 2024 inclusiv (data limită de depunere a cererii sub sancțiunea decăderii), termenul de soluționare de către organul fiscal a cererilor depuse în termen fiind 30 noiembrie 2024.
Art.8.- Procedura vizează anularea accesoriilor aferente obligațiilor bugetare principale restante la data de 31 august.2024, dacă sunt îndeplinite cumulativ următoarele condiții:
a) toate obligațiile bugetare principale restante la data de 31 august 2024 inclusiv, administrate de organul fiscal local, se sting prin orice modalitate prevăzută de art. 22 din Legea nr. 207/2015, cu modificările și completările ulterioare, până la data depunerii cererii de anulare a accesoriilor inclusiv, dar nu mai tarziu de 25 noiembrie 2024;
[image: ][image: ]b) sunt stinse prin orice modalitate prevăzută de art. 22 din Legea nr. 207/2015, cu modificările și completările ulterioare, până la data depunerii cererii de anulare a accesoriilor inclusiv, toate obligațiile bugetare principale și accesorii administrate de organul fiscal local cu termene de plată cuprinse între data de 1 septembrie 2024 și data depunerii cererii de anulare a accesoriilor inclusiv, dar nu mai tarziu de 25 noiembrie 2024;
c) debitorul să aibă depuse toate declarațiile fiscale, potrivit vectorului fiscal, până la data depunerii cererii de anulare a accesoriilor inclusiv. Această condiție se consideră îndeplinită și în cazul în care, pentru perioadele în care nu s-au depus declarații fiscale, obligațiile fiscale au fost stabilite, prin decizie, de către organul fiscal local;
d) debitorul depune cererea de anulare a accesoriilor după îndeplinirea în mod corespunzător a condițiilor prevăzute la lit. a)-c), până la data de 25 noiembrie 2024 inclusiv, sub sancțiunea decăderii.
Art. 9. -  Accesoriile aferente diferențelor de obligații bugetare principale declarate suplimentar de debitori prin declarație rectificativă prin care se corectează obligațiile bugetare principale cu scadențe anterioare datei de 31 august 2024 inclusiv, administrate de organul fiscal local, se anulează dacă sunt îndeplinite cumulativ următoarele condiții:
a) declarația rectificativă este depusă începând cu data de 1 septembrie 2024 până la data depunerii cererii de anulare a accesoriilor inclusiv, dar nu mai tarziu de 25 noiembrie.2024;
b) toate obligațiile bugetare principale individualizate în declarația rectificativă se sting prin orice modalitate prevăzută de art. 22 din Legea nr. 207/2015, cu modificările și completările ulterioare, până la data depunerii cererii de anulare a accesoriilor inclusiv, dar nu mai tarziu de 25.11.2024;
c) sunt îndeplinite, în mod corespunzător, condițiile prevăzute la art. 8 alin. (1) lit. b)-d).
Art. 10. - Toate accesoriile aferente obligațiilor bugetare principale cu scadențe anterioare datei de 31 august 2024 inclusiv și stinse până la această dată se anulează dacă sunt îndeplinite cumulativ și în mod corespunzător condițiile prevăzute la art art. 8 alin. (1) lit. b)-d).
Art. 11. - Toate accesoriile aferente obligațiilor bugetare principale administrate de organul fiscal local cu scadențe anterioare datei de 31 august 2024 inclusiv și individualizate în decizii de impunere emise ca urmare a unei inspecții fiscale în derulare la data intrării în vigoare a O.U.G nr. 107/04.09.2024 se anulează dacă sunt îndeplinite cumulativ următoarele condiții:
a) toate diferențele de obligații bugetare principale individualizate în decizia de impunere sunt stinse prin orice modalitate prevăzută de art. 22 din Legea nr. 207/2015, cu modificările și completările ulterioare, până la termenul de plată prevăzut la art. 156 alin. (1) din aceeași lege;
b) cererea de anulare a accesoriilor se depune în termen de 90 de zile de la comunicarea deciziei de impunere, sub sancțiunea decăderii;
Art. 12. - In sensul prezentei proceduri, prin inspecție fiscală în derulare la data intrării în vigoare a O.U.G nr. 107/2024 se înțelege acea inspecție pentru care nu s-a comunicat persoanei controlate decizia de impunere până la data intrării în vigoare a O.U.G nr. 107/2024.
Art. 13. - Prin derogare de la art. 105 alin. (8) din Legea nr. 207/2015, cu modificările și completările ulterioare, în situația inspecțiilor fiscale ce urmează să înceapă după data intrării în vigoare a O.U.G nr. 107/2024, respectiv 06.09.2024, în scopul acordării anulării prevăzute la art.9, organele fiscale iau în considerare declarațiile rectificative depuse de debitori în cel mult 20 zile de la data intrării în vigoare a O.U.G nr. 107/2024.

Capitolul.IV. Condiții de eligibilitate și implementarea procedurii

Art.14. -  Debitorii care intenționează să beneficieze de anularea obligațiilor bugetare accesorii potrivit prezentei proceduri, pot depune o notificare adresată organului fiscal local (Compartimentul Taxe si Impozite Locale al Primariei Municipiului Brad) cu privire la intenția lor, până cel mai târziu la data depunerii cererii de anulare a accesoriilor, 25 noiembrie 2024 inclusiv, sub sancțiunea decăderii.
Art.15. - După primirea notificării prevăzute la art.14, organul fiscal local verifică dacă debitorul și-a îndeplinit obligațiile declarative până la la data depunerii notificării, efectuează stingerile, compensările și orice alte operațiuni necesare în vederea stabilirii cu certitudine a obligațiilor bugetare ce constituie condiție pentru acordarea facilității fiscale. In cazul în care se constată că debitorul nu și-a îndeplinit obligațiile declarative, organul fiscal îl îndrumă potrivit art. 7 alin. (2) din Legea nr. 207/2015 privind Codul de procedură fiscală.
Art.16. (1) - În termen de cel mult 5 zile lucrătoare de la data depunerii notificării, organul fiscal local eliberează din oficiu certificatul de atestare fiscală, pe care îl comunică debitorului.
(2) - Organul fiscal are obligația de a clarifica cu debitorul eventualele neconcordanțe cu privire la obligațiile bugetare ce constituie condiție pentru acordarea facilității fiscale sau a celor care pot fi anulate.
Art.17. (1) - Pentru debitorii care au notificat organul fiscal potrivit art.14.
a) toate accesoriile, care pot face obiectul anulării, se amână la plată în vederea anulării. In acest caz, organul fiscal emite decizie de amânare la plată a tuturor accesoriilor;
b) procedura de executare silită nu începe sau se suspendă, după caz, pentru obligațiile accesorii amânate la plată potrivit lit. a);
c) obligațiile accesorii amânate la plată potrivit lit. a) nu se sting până la data soluționării cererii de anulare a accesoriilor sau până la data de 25 noiembrie 2024 inclusiv, în cazul în care debitorul nu depune cerere de anulare a accesoriilor.
(2) - Prevederile alin. (1) sunt aplicabile și pe perioada cuprinsă între data depunerii cererii de anulare a accesoriilor și data emiterii deciziei de soluționare a cererii .
Art.18. -  Decizia de amânare la plată a tuturor accesoriilor își pierde valabilitatea în oricare dintre următoarele situații:
a) la data emiterii deciziei de anulare a accesoriilor sau a deciziei de respingere a cererii de anulare a accesoriilor, după caz;
b) la data de 25 noiembrie 2024, în cazul în care debitorul nu depune cerere de anulare a accesoriilor.
Art.19. (1) -  Debitorii pentru care au fost stinse, după data intrării în vigoare a O.U.G nr.107/2024, respectiv 06.09.2024, toate accesoriile care pot fi anulate potrivit prezentei proceduri și care au fost achitate după data intrării în vigoare a O.U.G nr. 107/2024, respectiv 06.09.2024, se restituie potrivit Legii nr. 207/2015 privind Codului de procedură fiscală, la cererea contribuabilului, depusă la organul fiscal local.
(2) - Prin derogare de la prevederile art. 236 din Legea nr. 207/2015, cu modificările și completările ulterioare, până la data de 25 noiembrie 2024 inclusiv, debitorii care au notificat organul fiscal potrivit alin. (1) și au dispuse măsuri de executare silită prin poprire la data intrării în vigoare a O.U.G nr. 107/2024, de către organul de executare fiscală, asupra disponibilităților bănești, pot efectua plata sumelor înscrise în adresele de înființare a popririi din sumele indisponibilizate, altele decât cele reprezentând obligații de plată care fac obiectul amânării la plată în vederea anulării potrivit art.17, alin.(1) lit. a).
(3) - Prevederile alin.(2) sunt aplicabile și pentru popririle înființate între data intrării în vigoare a O.U.G nr. 107/2024 și data de 25 noiembrie 2024 inclusiv.
Art.20. - Cererea de anulare a accesoriilor depusă până la data de 25 noiembrie 2024 inclusiv, sub sancțiunea decăderii, se soluționează prin decizie de anulare a accesoriilor sau, după caz, decizie de respingere a cererii de anulare a accesoriilor.
Art.21. -  Un debitor poate beneficia de anularea accesoriilor potrivit prezentei proceduri, în oricare dintre situațiile prevăzute la art. 8 - 11, independent sau cumulat, dacă sunt îndeplinite condițiile pentru acordarea anulării.
Art. 22. -  Debitorii care la data intrării în vigoare a O.U.G nr. 107/2024 beneficiază de eșalonarea la plată a obligațiilor fiscale potrivit Legii nr. 207/2015 privind Codul de procedură fiscală, precum și cei care obțin eșalonarea în perioada cuprinsă între data intrării în vigoare a O.U.G nr. 107/2024 și data de 25 noiembrie 2024 pot beneficia de anularea tuturor accesoriilor, dacă îndeplinesc condițiile prevăzute de art. 9-11.
Art.23. - Debitorii care la data intrării în vigoare a O.U.G nr. 107/2024 beneficiază de eșalonarea la plată a obligațiilor fiscale potrivit Legii nr. 207/2015, cu modificările și completările ulterioare, precum și cei care obțin eșalonarea în perioada cuprinsă între data intrării în vigoare a O.U.G nr. 107/2024 și data de 25 noiembrie 2024 inclusiv, pot beneficia, în baza cererii de anulare, depuse până la data de 25 noiembrie 2024 inclusiv, de anularea tuturor accesoriilor, dacă eșalonarea la plată se finalizează până la data depunerii cererii de anulare a accesoriilor inclusiv. In acest caz, accesoriile incluse în ratele de eșalonare cu termene de plată după data intrării în vigoare a O.U.G nr. 107/2024 achitate odată cu plata ratei de eșalonare se restituie potrivit Legii nr. 207/2015, cu modificările și completările ulterioare. În situația în care eșalonarea la plată aflată în derulare cuprinde numai obligații de plată accesorii, debitorii pot beneficia de anularea accesoriilor rămase de plată din înlesnirea la plată acordată, fără a le mai achita, urmând ca, în baza cererii de anulare a accesoriilor, organul fiscal sa emită decizia de anulare a accesoriilor, precum și decizia de finalizare a eșalonării la plată.
Art.24. - Facilitățile fiscale prevăzute de prezenta procedură își mențin valabilitatea și în următoarele cazuri:
a) în cazul desfiinţării definitive a actului administrativ fiscal prin care au fost stabilite obligaţiile bugetare ce fac obiectul facilităţilor fiscale, în procedura de soluţionare a contestaţiei, dacă s-a dispus emiterea unui nou act administrativ fiscal;
b) în cazul în care ulterior emiterii certificatului de atestare fiscală, organul fiscal constată existența unor obligații bugetare ce nu au fost incluse în certificatul de atestare fiscală.
Art.25. - Împotriva actelor administrative fiscale emise potrivit prezentei proceduri se poate formula contestație potrivit art. 268-281 din Codul de procedură fiscală.

Capitolul.V. Dispoziții finale

Art.26. - Organele de specialitate cu atribuții în administrarea creanțelor bugetare locale din cadrul Compartimentului Taxe si Impozite Locale al Primariei Municipiului Brad verifică îndeplinirea tuturor condițiilor prevăzute de prezenta procedură, inclusiv achitarea integrală a amenzilor contravenționale aflate în executare silită la organul fiscal local.















									Anexa nr. 1 la Procedură
Nr. şi data înregistrării .............../......................



NOTIFICARE

privind intenţia de a beneficia de anularea obligaţiilor de plată accesorii potrivit H.C.L. nr............/2024  privind aprobarea la nivelul municipiului Brad a unor facilităţi şi măsuri fiscale ȋn baza O.U.G. nr. 107/2024 pentru modificarea şi completarea Legii nr.227/2015 privind Codul fiscal, precum şi pentru instituirea unor măsuri fiscale, cu modificările şi completările ulterioare


DATE DE IDENTIFICARE ALE DEBITORULUI:
 	
Subsemnatul(a) ______________________________________________________, domiciliat(ă) în localitatea ______________________ , str. ___________________ , nr.___,bl.___,sc.___,ap.___ , posesor al C.I./B.I seria ___, nr.___________, C.N.P ______________________, Tel. ________________, 


 	Subscrisa _________________________________________, cu sediul în ROMÂNIA/ ________, județul __________, codul poștal ___________, municipiul/orașul/comuna ________________________, satul/sectorul _____________________, str. _________________________________________ nr. ____, bl. ______, sc. ______, et. _____, ap _____, , C.I.F _____________________________ reprezentată prin _______________________________________________________________________, în calitate de acționar unic/asociat/administrator/împuternicit, cu domiciliul fiscal în localitatea ___________________, str. ___________________ , nr.___,bl.___,sc.___,ap.___ , posesor al C.I./B.I seria ___ , nr.___________, C.N.P ________________________, Tel. _____________________,

Prin prezenta doresc să-mi exprim intenţia de a beneficia de anularea obligaţiilor de plată accesorii  conform  prevederilor  H.C.L.  nr........../2024  privind  aprobarea  la  nivelul  municipiului Brad  a  unor  facilităţi  şi  măsuri  fiscale  ȋn  baza  O.U.G.  nr. 107/2024  pentru  modificarea  şi completarea  Legii  nr.  227/2015  privind  Codul  fiscal,  precum  şi  pentru  instituirea  unor  măsuri fiscale, cu modificările şi completările ulterioare.


Prin semnarea prezentei am luat la cunoştinţă de prevederile din Procedura de  anulare a accesoriilor aferente obligaţiilor bugetare principale restante la data de 31.08.2024 inclusiv, datorate bugetului local al  municipiului Brad – anexa la H.C.L. nr......... /2024, conform cărora termenul de depunere a cererii de anulare a accesoriilor  este data de 25 noiembrie 2024 inclusiv, sub sancţiunea decăderii.



   Data ............................................                                        Prenumele  şi  numele .................................................................
                                                                                               Semnătura declarantului ........................      



					                   Anexa nr. 2 la Procedură

CERERE DE ANULARE A ACCESORIILOR
      
          Subsemnatul(a)________________________________________________________domiciliat(ă) în localitatea_____________________,str____________________________, nr.___,bl.___,sc.___,ap.____,
posesor al C.I./B.Iseria___,nr._________,C.N.P_____________________________,Tel._______________,

         Subscrisa_________________________________________________, cu sediul în ROMÂNIA/_____,
judetul____________________,codulpoştal________,municipiul/oraşul/comuna___________________,
satul/sectorul_____________________,str.__________________________________,nr._____,bl._____,sc.______,et.____,ap.________,C.I.F___________________________________,reprezentată prin __________________________________________________________________, în calitate de
 actionar unic/asociat/administrator/imputernicit,cu domiciliul fiscal în localitatea___________________,
str._______________________________________,nr.___,bl.___,sc.____,ap.____,posesor al C.I./B.I seria_____,nr.____________,C.N.P__________________________________,Tel.___________________,

In temeiul prevederilor art. II din O.U.G. nr. 107/2024 pentru modificarea şi completarea Legii nr.
227/2015 privind Codul fiscal, precum şi pentru instituirea unor măsuri fiscale şi ale H.C.L. nr. ......./2024
cu privire la aplicarea prevederilor art. II din Ordonanţa de Urgență a Guvernului nr. 107/2024 pentru modificarea şi completarea Legii nr. 227/2015 privind Codul fiscal, precum şi pentru instituirea unor măsuri fiscale şi aprobarea procedurii de acordare a anulării accesoriilor în cazul obligațiilor bugetare principale restante la data de 31 august 2024 datorate bugetului local al Municipiului Brad, solicit anularea accesoriilor aferente obligațiilor bugetare principale restante la data de 31 august 2024 inclusiv.

          Precizez că sunt îndeplinite cumulativ toate condițiile impuse de Procedura de acordare a anularii accesoriilor  în  cazul obligațiilor bugetare  principale  restante la data de 31 august 2024 datorate bugetului local al Municipiului Brad, aprobată prin H.C.L........nr. /2024, respectiv:  

       a) au  fost  stinse până  la  data  depunerii  cererii  de  anulare a accesoriilor  inclusiv,  toate obligațiile   bugetare principale restante la 31 august 2024 inclusiv;       
       b) au fost stinse până la data depunerii cererii de anulare a accesoriilor inclusiv, toate obligațiile bugetare principale şi accesorii administrate de organul fiscal local cu termene de plată cuprinse intre data  de  1  septembrie 2024  şi data depunerii cererii de anulare a accesoriilor inclusiv:
      c) au fost depuse toate declarațiile fiscale, până la data depunerii cererii de anulare a accesoriilor inclusiv;

Data.................................                        Prenumele şi numele........................................................................
                                                                     Semnătura declarantului..................................................................



INIȚIATOR,
PRIMAR
Florin CAZACU

